আমেরিকার ভয়ে নিজেদের আকাশসীমা বন্ধ করল ইরান!

ওয়েব ডেস্ক : ভয়াবহ পরিস্থিতি ইরানে (Iran)। একদিকে আয়াতোল্লা আলি খামেনেই বিরুদ্ধে বিক্ষোভ শুরু হয়েছে। অন্যদিকে সেই বিক্ষোভকারীদের উপর কড়া পদক্ষেপ নিচ্ছে সে দেশের সরকার। তার মাঝে ইরানের সরকারকে চরম হুঁশিয়ারি দিয়ে রেখেছেন মার্কিন প্রেসিডেন্ট ডোনাল্ড ট্রাম্প (Donald Trump)। এই পরিস্থিতিতে নিজেদের আকাশসীমা বন্ধ করল তেহরান (Iran closed its airspace)। এর ফলে এয়ার ইন্ডিয়া নিজেদের উড়ানপথ বদলের সিদ্ধান্ত নিয়েছে। তবে অনেক বিমান বাতিল হচ্ছে বলেই জানা যাচ্ছে।

এয়ার ইন্ডিয়ার তরফে এক বিবৃতিতে বলা হয়েছে, বর্তমান পরিস্থিতিতে এয়ার ইন্ডিয়া নিজেদের আকাশসীমা বন্ধ করেছে। এই অবস্থায় যাত্রীদের নিরাপত্তার কথা মাথায় রেখে এয়ার ইন্ডিয়া বিকল্প পথ গ্রহণ করছে। বিলম্বের পাশাপাশি বিমান বাতিল হতে পারে বলেও সতর্ক করা হয়েছে।

আরও খবর : ‘অবিলম্বে ইরান ছাড়ুন’, ভারতীয়দের নির্দেশিকা দূতাবাসের

ইরান একদিকে তাদের আকাশসীমা বন্ধ করেছে। অন্যদিকে মার্কিন সাইবার হামলার আশঙ্কায় সরকারি অফিসের ইন্টারনেট পরিষেবাও বন্ধ করে দেওয়া হয়েছে। অন্যদিকে ভারতীয় নাগরিকদের (Indian Citizens) ইরান ছাড়ার নির্দেশও দেওয়া হয়েছে ভারতীয় দূতাবাসের তরফে। জরুরি নথি পত্রও কাছে রাখার নির্দেশ দেওয়া হয়েছে। কোনও সমস্যা হলে তেহরানের ভারতীয় দূতাবাসের সঙ্গে যোগযোগের পরামর্শ দেওয়া হয়েছে। দূতাবাসের তরফে হেল্পলাইন নম্বর ও ইমেলও দেওয়া হয়েছে। তবে প্রশ্ন উঠছে, যেহেতু ইরানের আকাশপথ বন্ধ, সেক্ষেত্রে কীভাবে ইরান ছাড়বেন ভারতীয় নাগরিকরা?

উল্লেখ্য, আমেরিকার (America) তরফেও দ্রুত ইরান ছাড়ার নির্দেশ দেওয়া হয়েছিল মার্কিন নাগরিকদের। কিন্তু আকাশপথ বন্ধ হওয়ার কারণে আর্মেনিয়া ও তুরস্ক হয়ে ইরান ছাড়ার পরামর্শ দেওয়া হয়েছে। বিশ্লেষকদের একাংশের ধারণা, ইরানে হামলার আগে হয়তো মার্কিন নাগরিকদের সে দেশ ছাড়ার কথা বলা হয়েছে।

দেখুন অন্য খবর :